open-index/open-wikipedia-markdown huggingface dataset:
העין הפקוחה

**העין הפקוחה** (באנגלית: **The Watchful Eye**) היא סדרת טלוויזיה מסוג דרמה-מותחן-מסתורין שנוצרה על ידי ג'ולי דורק והוצגה לראשונה ב- Freeform ב־30 בינואר 2023. ביוני 2023 פורסם כי הסדרה לא תמשיך לעונה נוספת. 

## שחקנים ודמויות
### ראשיות
* מריאל מולינו בתור אלנה סנטוס, מטפלת שנשכרה לאחרונה שעוברת לגור בגריבורן
* וורן כריסטי בתפקיד מת'יו וורד, אדריכל עשיר שאיבד לאחרונה את אשתו
* איימי אקר בתור טורי איירס, גיסתו של מתיו
* ג'ון אקר בתפקיד סקוט מקדו, החבר הסודי של אלנה שהוא בלש
* עלייה רויאל בתור ג'יני וולס, חברתה החדשה של אלנה שהיא מטפלת ב"גרייבורן"
* לקס לומפקין בתפקיד אליוט שוורץ, נער שחי בגריבורן שמתיידד עם אלנה
* הנרי ג'וזף סמירי בתפקיד ג'ספר וורד, בנו הצעיר של מתיו שאיבד לאחרונה את אמו
* קלי בישופ בתור גברת. אייבי, תושבת ותיקה ב"גרייבורן" ודודה של אשתו של מתיו

### משנה
* גרייס קאופמן בתור בנט איירס, בתו החורגת הבכורה של טורי
* כריסטופר רדמן בתור דיק איירס, בעלה של טורי שהוא רופא
* מייגן בסט בתור דארסי איירס, בתו החורגת הצעירה ביותר של טורי
* בארקה רחמני בתור אלכס טובאסי, אחת מחברות המטפלת של אלנה
* קלייר פיליפוב בתפקיד קים סטיוארט, חברה נוספת של מטפלת של אלנה
* אמילי טננט בתור אלי וורד, אשתו המנוחה של מתיו
* לאכלן קווארמבי בתור ג'יימס ג'יאנפרנקו, מטפלת גברית שהיא חברה של ג'יני
* ג'קלין אוברדורס בתור רוני, אמה המזימה של אלנה
* אנדרס ולז בתור רומן, החבר הכי טוב של אלנה שעובד בשוער ב-The Greybourne
* אהרון דאגלס בתור אוטיס ווינתרופ השלישי

בנוסף, אליזה מאלווי מככבת בתפקיד ג'וסלין מורו, מטפלת שעבדה עבור איריס ואליסטר גרייבורן.

## הפקה
### פיתוח
ב-13 בספטמבר 2021, Freeform נתנה לסדרה אישור לפיילוט. ב-30 ביוני 2022, היא נרכשה על ידי Freeform. הסדרה נוצרה על ידי ג'ולי דורק והופקה על ידי אמילי פוקס, ריאן סיקרסט, נינה ואס, אנדריאה שי וג'פרי ריינר. פוקס משמשת גם כשוראנר. ריינר ביים את הפיילוט. Ryan Seacrest Productions ו- ABC Signature מפיקים את הסדרה. ב-15 ביולי 2022, רנה ג'י בוסיו נשכר כמלחין של הסדרה.

### ליהוק
עם הודעת הזמנת הפיילוט, לוהקו אנדריאה לונדו, וורן כריסטי, קלי בישופ, איימי אקר, ג'ון אקר, לקס לומפקין, הנרי ג'וזף סמירי ועלייה רויאל לככב. ב-30 ביוני 2022 דווח כי מריאל מולינו החליפה את לונדו בתפקיד הראשי שלוהקה לפיילוט.

### צילומים
צילומי הסדרה החלו ב-26 באפריל 2022 והסתיימו ב-1 בספטמבר 2022 בברנבי, קולומביה הבריטית, קנדה.

## קישורים חיצוניים
* 

## הערות שוליים

קטגוריה:תוכניות טלוויזיה שמתרחשות בניו יורק
קטגוריה:Freeform: תוכן מקור
קטגוריה:תוכניות טלוויזיה באנגלית
קטגוריה:סדרות מתח אמריקאיות
קטגוריה:סדרות טלוויזיה אמריקאיות שעלו לשידור בשנת 2023
אדקאמבי אולופאדה

**אדקאמבי אולופאדה** (בצרפתית: **Adékambi Olufadé**; נולד ב-7 בינואר 1983) הוא כדורגלן עבר טוגולזי ששיחק בעמדת החלוץ.

## קריירה
אולופאדה התחיל את הקריירה שלו בקבוצת הכדורגל דינמיק טולוגזי ובגיל 17 חתם בסטליטה הגינאית.

בקיץ  חתם בלוקרן מליגת העל הבלגית.

בקיץ  חתם בליל מליגת העל הצרפתית. ב-7 באוגוסט ערך את הופעת הבכורה שלו בקבוצה בתיקו 0-0 נגד פריז סן-ז'רמן. ב-30 בספטמבר הבקיע את שער הבכורה שלו בקבוצה בתיקו 1-1 נגד סדאן. שנה לאחר מכן שיחק בניס ועונה לאחר מכן חתם חזר לבלגיה וחתם בשרלרואה. בשנת  חזר לקדנציה שנייה בליל, אך לא רשם בקדנציה זו דקות משחק. בהמשך הקריירה שיחק בא-סאיליה, אמירטס, גנט וסיים אותה כאשר חזר לקדנציה שנייה בשרלרואה.

ב-11 בינואר 1998 ערך את הופעת הבכורה שלו בנבחרת טוגו בהפסד 2-1 ל. ב-18 ביוני 2005 הבקיע את שער הבכורה שלו בנבחרת בתיקו 2-2 נגד . השתתף עם הנבחרת פעמיים בגביע אפריקה לאומות ובנוסף במונדיאל 2006.

## קישורים חיצוניים

קטגוריה:כדורגלנים טוגולזים
קטגוריה:חלוצי כדורגל טוגולזים
קטגוריה:לומה: כדורגלנים
קטגוריה:כדורגלני לוקרן
קטגוריה:כדורגלני ליל
קטגוריה:כדורגלני ניס
קטגוריה:כדורגלני שרלרואה
קטגוריה:כדורגלני א-סאיליה
קטגוריה:כדורגלני אמירטס
קטגוריה:כדורגלני גנט
קטגוריה:כדורגלני נבחרת טוגו
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:ספורטאים זרים בצרפת
קטגוריה:ספורטאים זרים בבלגיה
קטגוריה:ספורטאים זרים בקטר
קטגוריה:ספורטאים זרים באיחוד האמירויות הערביות
קטגוריה:ילידי 1983
לא דיברנו עוד על אהבה

"**לא דיברנו עוד על אהבה**" הוא שיר בביצוע צמד הזמרות סוזן ופרן. אהוד מנור כתב את מילות השיר, ומתי כספי הלחין אותו. השיר נכלל באלבום הבכורה של הצמד, "אמש", שיצא לאור ב־1973.

ביצוע מוכר נוסף לשיר הוא של נתנאלה, שהקליטה אותו לאלבום הבכורה שלה, "נתנאלה", שהתפרסם ב־1976. מתי כספי הקליט את השיר (בלשון זכר) לאלבומו "צד א' צד ב'", שהתפרסם ב־1978. גידי גוב ועפרה חזה ביצעו אותו בתוכנית "לילה גוב". הביצוע נכלל באלבום "שירים מלילה גוב", שהתפרסם ב־1995. ב־2000 הקליט מתי כספי את השיר עם ירדנה ארזי לאלבום הדואטים שלו, "דואטים". יהודית רביץ ביצעה את השיר ב־2005 במופע מחווה לשירי אהוד מנור, ודפנה דקל ביצעה אותו ב־2021 במופע דומה.

השיר בביצוע קרן אן היה שיר הנושא של הסרט "הסיפור של יוסי", שיצא לאקרנים ב־2012.

## רקע וכתיבה
סוזן דבור ופרן אבני, חברות הצמד "סוזן ופרן", הופיעו במשותף עם מתי כספי, שלמה גרוניך ושלומית אהרון ב־1972. לאלבומן "אמש", שהתפרסם ב־1973, הלחין כספי שני שירים: "לא דיברנו עוד על אהבה" ו"סוסי הפרשים" (במשותף עם גרוניך, למילים של אמיר גלבע), ועיבד גם את השירים "העץ הירוק", "כשיבוא ילדי" ו"אבן טובה".

השיר, שמתאר אהבה בין בני זוג עד סופה הבלתי נמנע, הפך לאחד השירים המזוהים ביותר עם כספי, והוא זכה לביצועים רבים של מוזיקאים בולטים.

## קישורים חיצוניים

* "לא דיברנו עוד על אהבה" בביצוע מתי כספי, "צד א' צד ב'", 1978, באתר יוטיוב

## הערות שוליים

קטגוריה:סינגלים מ-1976
קטגוריה:סינגלים מ-1978
קטגוריה:סינגלים מ-1995
קטגוריה:סינגלים מ-2000
קטגוריה:סינגלים מ-2012
קטגוריה:שירי מתי כספי
קטגוריה:שירי נתנאלה
קטגוריה:שירי גידי גוב
קטגוריה:שירי עפרה חזה
קטגוריה:שירי ירדנה ארזי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:שירים שהופקו על ידי מתי כספי
קטגוריה:שירי נושא מסרטי קולנוע
קטגוריה:סינגלים בהוצאת הד ארצי
STS-90

**STS-90** הייתה משימתה ה-25 של מעבורת החלל קולומביה. המשימה העיקרית הייתה ביצוע ניסויים בעזרת מערכת ספייסלאב שתוכננה בסוכנות החלל האירופית וכבר הייתה בשימוש בעבר.

## צוות
* **מפקד המשימה** -  ריצ'רד סירפוס
* **טייס** -  סקוט אלטמן
* **מומחה משימה 1** -  ריצ'רד לינהאן
* **מומחה משימה 2** -  קתרין הייר
* **מומחה משימה 3** -  דייוויד ויליאמס
* **מומחה מעטן 1** -  ג'י באקי
* **מומחה מטען 2** -  ג'יימס פאבלצ'וק

## תיאור המשימה
המשימה שוגרה ב-17 באפריל 1998 מ-LC-39B ממרכז החלל קנדי. על המעבורת הותקנה מערכת ספייסלאב בעזרתה היה מתוכנן לבצע סדרת ניסויים לחקר השפעת חוסר כבידה על מערכת העצבים. התוכנית הוכנה על ידי מספר מדינות וכללה 31 ניסויים. לצורך ביצוע ניסויים במעבורת היו מספר חיות מעבדה. בנוסף בוצעו ניסויים בתחומים נוספים. כל הניסויים למעט ניסוי עם חולדה בוצעו לפי התוכנית.

לקראת סוף המשימה נבדקה הצדקה להארכת המשימה ליום נוסף אך בסופו של דבר הוחלט לפעול לפי תוכנית.

לאחר סיום תוכנית ניסויים מעבורת  נחתה במסלול נחיתה מס' 33 במרכז החלל קנדי.

## ראו גם
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-090
קטגוריה:1998 בארצות הברית
אדם צין

**אדם צין** (10 במאי 1950 – 21 באוקטובר 1973) היה חייל צה"ל שעוטר בצל"ש הרמטכ"ל על פעולתו בקרב בסיני במלחמת יום הכיפורים. במהלך הפעולה נהרג.

## ביוגרפיה
אדם צין נולד בקטוביץ שבפולין להורים ניצולי השואה. משפחתו עלתה לישראל בשנת 1957 והתיישבה בבאר שבע. היה שומר מצוות. למד בבית הספר היסודי "נתיבות" בבאר שבע ולאחר סיום לימודיו שם למד במגמת מכניקה בישיבה התיכונית-מקצועית "קריית נוער" בירושלים.

צין גויס לצה"ל בקיץ 1969 והוצב בנח"ל. שירת בסיירת הנח"ל, עבר קורס מ"כים וקורס צניחה והשתלם במקצועות הטנק בחיל השריון. חלק משירותו עבר עליו עם גרעין הנח"ל במשק בדרום רמת הגולן, שם היה מא"ז, אחראי על הביטחון.

לאחר שחרורו מצה"ל התחתן והתיישב עם אשתו ביישוב בני יהודה שברמת הגולן. בהמשך גרו בירושלים, שם עבד כמדריך מקצועי במשרד העבודה. היה בעל הכרה דתית-לאומית ונמנה עם הנאבקים למען הקמת התנחלויות. בנו נולד כחודש וחצי לפני מועד נפילתו.

### במלחמת יום הכיפורים

בפרוץ מלחמת יום הכיפורים לא נקרא צין לשירות, אך יצא והתנדב לשרת ביחידת חרמ"ש. יחידותו נשלחה לחזית סיני.

הוא צוות לנגמ"ש הסמל במחלקה שהשתייכה לפלוגת החרמ"ש הקדמית (בשם הקשר "סמום") בפיקודן של סרן פרוספר עמר. הפלוגה הייתה רכובה על נגמ"שים, והשתתפה ב-21 באוקטובר 1973 בבהתקפה של כוח גדודי מחטיבה 274 על מתחם "חמוטל" שבגדה המזרחית של תעלת סואץ, אחת מסדרה של התקפות צה"ל על מתחם זה. חמש פעמים נשלחו כלי הרכב של היחידה לכבוש את השטח שהחזיקו החיילים המצרים. הנגמ"ש שבו נמצאו צין ושבעה חיילים נוספים נפגע משני טילים נגד טנקים ועלה באש, וכל יושביו למעט צין נהרגו או נפצעו. הוא ניסה לכבות את האש וחילץ את חבריו הפצועים דרך דלת קטנה של כלי הרכב הבוער, עד שלבסוף נפגע גם הוא ונהרג. באותו קרב נהרגו שבעה חיילי צה"ל נוספים ו-20 נפצעו.

אחד מהפצועים שניצלו בזכות פעולתו של צין העיד:

אדם צין היה בן 23 במותו. הניח אשה, בן, הורים ואח. הוא נקבר בבית הקברות הצבאי בהר הרצל בירושלים.

## הנצחה
בספטמבר 1975 הוענק לצין לאחר מותו צל"ש הרמטכ"ל על פעולתו בקרב שבו נפל.

שמו של צין הונצח במספר אנדרטאות - באנדרטת יד לשריון בלטרון, באתר ההנצחה לחללי הנח"ל וחיל החינוך, באנדרטת חטיבה 274 בלטרון, בבתי יד לבנים בבאר שבע ובירושלים ובישיבה התיכונית שבה למד. משפחתו הנציחה את זכרו בהקמת ספרייה על שמו.

## קישורים חיצוניים
* 
* אדם צין, באתר הגבורה
** כבר 43 שנה: הפצוע שמחפש את הרופא שהציל את חייו, 2016
* אריה ארבל, מה אתה זוכר מרגעי הפציעה? “הוא משך אותי מהנגמ”ש, חטף כדור, ונפל עלי ללא רוח חיים”, אתר צומת השרון, 8 במאי 2019
* 
* רב"ט אדם צין ז"ל, Zikaron Lachaim, באתר יו טיוב

## הערות שוליים

קטגוריה:בוגרי ישיבת קריית נוער
קטגוריה:מעוטרי צל"ש הרמטכ"ל במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:חללי צה"ל במלחמת יום הכיפורים
קטגוריה:אישים הקבורים בבית הקברות הצבאי בהר הרצל
קטגוריה:ישראלים ילידי פולין
קטגוריה:עולים בשנות ה-1950
קטגוריה:ישראלים שנולדו ב-1950
קטגוריה:ישראלים שנפטרו ב-1973
ריצ'רד סירפוס

**ריצ'רד סירפוס** (באנגלית: **Richard Alan Searfoss **; 5 ביוני 1956, מאונט קלמנס, מישיגן - 29 בספטמבר 2018, קליפורניה) היה טייס קרב ואסטרונאוט בתוכנית מעבורות החלל של נאס"א.

## ביוגרפיה
ריצ'רד סירפוס נולד בעיירה שבמישיגן וגדל בפורתסמות' שבניו המפשיר. בשנת 1978 הוא סיים לימודי תואר ראשון באקדמיית חיל האוויר של ארצות הברית. בשנת 1979 הוא קיבל תואר שני במכון הטכנולוגי של קליפורניה. בשנת 1980 הוא סיים קורס טיס והוצב בבריטניה כטייס "F-111 ארדוורק". בהמשך הוא חזר לארצות הברית, שירת במספר בסיסים וקיבל הסמכה כטייס ניסוי. בסך הכול הוא עשה כ-6,000 שעות טיסה.

## שירות בתחום החלל
בשנת 1990 סירפוס נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1993 הוא השתתף במשימת STS-58 כטייס של מעבורת החלל קולומביה (ג'ון בלאהה היה מפקד צוות). המטרה העיקרית הייתה בדיקת השפעת חוסר כבידה על פעילות ובריאות אנשי הצוות. במשימת STS-76 בשנת 1996 (קווין צ'ילטון היה מפקד צוות) הוא היה טייס צוות של מעבורת החלל אטלנטיס. זו הייתה משימת המעבורת השלישית שעגנה בתחנת החלל מיר הרוסית והיא נשאה עימה את האסטרונאוטית שאנון לוסיד לשהייה ממושכת בתחנה. בשנת 1998 סירפוס היה מפקד צוות של STS-90 במעבורת החלל אטלנטיס. המשימה העיקרית הייתה ביצוע ניסויים בעזרת מערכת ספייסלאב שתוכננה בסוכנות החלל האירופית וכבר הייתה בשימוש בעבר. בטיסה זו נבדקו השפעות חוסר כבידה על מערכת העצבים.

## לאחר שירות בנאס"א
לאחר נאס"א זמן קצר סירפוס היה טייס בחברת "סאות'ווסט איירליינס" ואחר כך חזר לנאס"א כטייס ניסוי. בהמשך הוא השתלב בתעשיית החלל הפרטית. שנים רבות הוא עבד ב-XCOR Aerospace שתכננו כלי לשיגור לחלל. בשנת 2013 הוא מונה לטייס ניסוי ראשי של החברה. החברה פשטה רגל בשנת 2017.

אסטרואיד 13157 Searfoss נקרא על שמו.

## קישורים חיצוניים

* ביוגרפיה
* ריאיון עם טרנס וילקאט

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:בוגרי אקדמיית חיל האוויר של ארצות הברית
קטגוריה:בוגרי המכון הטכנולוגי של קליפורניה
קטגוריה:אישים שעל שמם כוכב לכת מינורי
קטגוריה:אמריקאים שנולדו ב-1956
קטגוריה:אמריקאים שנפטרו ב-2018
בניין משרדים

**בניין משרדים** הוא סוג של מבנה אדריכלי מסחרי המכיל חללים המיועדים לשמש למשרדים.

## מטרה
בעוד שניתן להפוך למשרד כמעט כל חלל בכל בניין, הדרישות הנובעות מתפעול משרדים מודרניים יצרו צורך במבנים ייעודיים למשרדים. דרישות כאלה יכולות לנבוע מאסדרה (למשל דרישה לרמות תאורה, לסידורי נגישות), מסיבות טכניות (למשל, דרישות לחדרי ורשת מחשבים), ועוד. דרישות אלו הביאו ליצירת מבנים מיוחדים אשר מיועדים רק או בעיקר לשימוש כמשרדים.

המטרה העיקרית של בניין משרדים היא לספק מקום עבודה וסביבת עבודה משרדית, אך לעיתים קרובות כוללים מבני משרדים יתרונות נוספים: אבטחה (אם כשירות חיצוני ואם כחלק מתכונות המבנה), גמישות בעיצוב הפנימי של משרדים ותשתיות המאפשרות ביצוע שינויים קל יחסית.

העיצוב והנראות של בנייני משרדים מהווים מסר תדמיתי הן ללקוחות המשרדים והן לעובדיהם, ומהווים שיקול בבחירת מיקום המשרד.

## סוגים
### מבנה ומיקום
בנייני משרדים נבנים במגוון רחב מאוד של עיצובים, המושפעים מאוד ממיקומם. בנייני משרדים במרכזי מטרופולין נבנים לעיתים קרובות כגורדי שחקים, המאפשרים שטח משרדים גדול מאוד התופס שטח קרקע קטן. מחוץ למרכזי ערים היכן שהקרקע זולה יחסית נבנים בנייני משרדים בעלי מספר קומות מצומצם, המתפרסים על שטח קרקע רחב. מחוץ לערים קיימים גם "פארקי עסקים" - מתחמים אשר כוללים קמפוס ובו מספר בנייני משרדים.

על פי רוב, מתוכננות הקומות בבנייני משרדים כחללים ריקים הכוללים תשתיות במרכזן, אשר לאחר מכן עוברים חלוקה פנימית בהתאם לצורכי המשרדים. כאמור לעיל, צורת בנייה זו מאפשרת גמישות רבה בשינוי החלוקה הפנימית, גם לאחר שזו כבר נבנתה.

### בעלות
[250px|ממוזער|שמאל|בניין [משרד האוצר בירושלים]]
[ממוזער|שמאל|בניין [מלון פלטין בתל אביב, שבעבר פעל כבית מלון וכיום משמש כבניין משרדים]]
בנייני משרדים יכולים להיות בבעלות פרטית, ציבורית ואף בבעלות מעורבת. אפשרויות נפוצות הן:
* בניין משרדים בבעלות חברה פרטית המשמש למשרדי החברה.
* בניין משרדים ציבורי המשמש גוף ציבורי.
* בניין משרדים בבעלות מעורבת בו כל משרד נמצא בבעלות גוף אחר.
* בניין משרדים המופעל על ידי יזם נדל"ן המשכיר שטחי משרד ללקוחות משתנים.

## תכולה
בנייני משרדים כוללים לרוב:
* אזור קבלה הנמצא בכניסה למבנה, פעמים רבות ימצא בו שילוט המפרט את מיקומי המשרדים השונים במבנה, לעיתים גם דלפק עם שירותי מודיעין או אבטחה.
* חדר ישיבות אחד או כמה.
* חדרי משרדים או חללים פתוחים.
* שירותים.
* מתקני מטבח וחדרים לנוחיות עובדים כחדרי אוכל ועישון.

## תחזוקה
התחזוקה השוטפת הייחודית למבני משרדים כוללת: ניקיון פנים על בסיס יומיומי, תחזוקת המערכות השונות, גינון, הדברת מזיקים, ניקוי חלונות (העשוי להיות כרוך באמצעים מיוחדים, למשל בגורדי שחקים), ועוד.

## היסטוריה

## השפעה סביבתית

לבנייני משרדים עשויה להיות השפעה רבה על סביבתם. בנייני משרדים מאכלסים במהלך יום העבודה מספר רב של אנשים, המייצרים תנועה רבה אל הבניין וסביבו - הן של העובדים בבניין והן של המבקרים בו. תכונה זו באה לידי ביטוי בעומסי תנועה, בפתיחה של עסקים בתחום ההסעדה ובתופעות נוספות המאפיינות את הסביבה הקרובה של בנייני משרדים.

אזורים הכוללים ריכוז של בנייני משרדים עשויים להיות שוקקי חיים במהלך שעות היום, אך ננטשים בסופו והופכים למעיין "עיר רפאים".

## קישורים חיצוניים

*
קטגוריה:מבנים לפי סוג
קטגוריה:עבודה
קטגוריה:תכנון עירוני
שון ראיין

**שון ראיין** (באנגלית: **Shawn Ryan,** נולד ב-11 באוקטובר 1966 ברוקפורד, אילינוי) הוא תסריטאי ומפיק טלוויזיה אמריקאי.

ראיין יצר והפיק מספר סדרות טלוויזיה ביניהן "המגן" (2002–2008), "היחידה" (2006–2009), "שקר לי" (2009–2011), "טיימלס" (2016–2018),  "S.W.A.T" (2017–הווה) ו"סוכן הלילה" (2023–הווה).

## ראשית חייו
ראיין גדל ברוקפורד, אילינוי, ארצות הברית. אמו הייתה מורה ואביו רואה חשבון. כילד הוא התעניין בסיטקומים של שנות ה-70.

## קריירה
לאחר שסיים את לימודיו במכללת מידלברי, ראיין זכה בפרס המחזאות של נורמן ליר בחסות Columbia Pictures Television (שהפכה מאוחר יותר לסוני). הפרס כלל מענק של 25,000 דולר במזומן ופגישות עם מפיקי הטלוויזיה המובילים של קולומביה. מאוחר יותר הוא הפך לכותב צוות בתוכנית "נאש ברידג'ס" ושימש ככותב/מפיק "באנג'ל", לפני שיצר ופעל ככותב ראשי ב"המגן". בהמשך חבר לדייוויד מאמט כדי לשמש כשואו-ראנר של היחידה.

ראיין היה שואו-ראנר של עונה 2 של "שקר לי" של רשת פוקס. הוא היה שואו-ראנר והמפיק בפועל של הטריירים של FX. הוא גם יצר את דרמת הפשע "The Chicago Code".

ב-2016 יצר את הסדרה "טיימלס" יחד עם אריק קריפקי שהופצה על ידי Sony Pictures Television. הסדרה היא סדרת דרמה ומדע בדיוני העוסקת במסע בזמן. בכיכובם של אביגיל ספנסר, מלקולם בארט ומאט לנטר.

ב-2017 יצר יחד עם אהרון רחסן תומאס את "S.W.A.T" שעלתה ב-CBS ב-2 בנובמבר 2017 והופקה על ידי Original Film, CBS Studios ו-Sony Pictures Television. 

ב-2023 יצר את הסדרה "סוכן הלילה", סדרת טלוויזיה מסוגת מותחן פעולה, בכיכובם של גבריאל באסו ולוסיאני ביוקנן. הסדרה עלתה לשידור בנטפליקס ב-23 במרץ 2023. בארבעת ימיה הראשונים היא הפכה לסדרה השלישית הנצפית ביותר בנטפליקס, ותוך שבוע היא חודשה לעונה שנייה, בניגוד לתכנון שתהיה זו סדרה בעלת עונה אחת.

## חיים אישיים
ריאן נשוי לשחקנית קאתי קאלין ראיין, ששיחקה ב"המגן" וב"קוד שיקגו". יש להם שני ילדים.

## פילמוגרפיה
### קולנוע
* ברוכים הבאים להוליווד (1998) (תסריט וסיפור)

### טלוויזיה
* החיים עם לואי (1997–1998) (כותב)
* נאש ברידג'ס (1997–2000) (כותב)
* אנג'ל (2000–2001) (כותב)
* המגן (2002–2008) (יוצר, כותב ומפיק בפועל)
* היחידה (2006–2009) (כותב ומפיק בפועל)
* שקר לי (2009–2011) (מפיק בפועל)
* טרייר (2010) (כותב ומפיק בפועל)
* The Chicago Code (2011) (יוצר, כותב ומפיק בפועל)
* מוצא אחרון (2012–2013) (יוצר, כותב ומפיק בפועל)
* Mad Dogs (2015–2016) (כותב ומפיק בפועל)
* The Get Down (2016–2017) (מפיק בפועל)
* טיימלס (2016–2018) (יוצר, כותב ומפיק בפועל)
* SWAT (2017–הווה) (יוצר, כותב ומפיק בפועל)
* סוכן הלילה (2023–הווה) (יוצר, כותב ומפיק בפועל)

## פרסים ומועמדויות
ראיין היה מועמד לפרס כתיבה יוצאת דופן לסדרת דרמה ב-2002 (פרס אמי), ולפרס הומניטאס ב-1998.

## קישורים חיצוניים

## הערות שוליים

קטגוריה:בוגרי מידלברי קולג'
קטגוריה:תסריטאי טלוויזיה אמריקאים
קטגוריה:מפיקים אמריקאים
קטגוריה:אמריקאים שנולדו ב-1966
עונת 2022/2023 בליגה האדריאטית

**עונת 2022/2023 בליגה האדריאטית** היא העונה ה-22 של הליגה האדריאטית, ליגת הכדורסל האזורית של קבוצות יוגוסלביה לשעבר (בוסניה והרצגובינה, קרואטיה, מונטנגרו, מקדוניה הצפונית, סרביה וסלובניה). זו הפעם הראשונה מאז עונת  בה קבוצה מקדונית בתחרות.

פרטיזן בלגרד זכתה בליגה בפעם השביעית בתולדותיה והראשונה מאז  לאחר ניצחון על יריבתה העירונית הכוכב האדום 3–2 בסדרת הגמר.

## קבוצות
### עלייה וירידה
14 קבוצות התמודדו בליגה בעונה זו. מזט סקופיה המקדונית, שסיימה כסגנית הליגה האדריאטית השנייה, עלתה במקומה של קרקה נובו מסטו הסלובנית.

### קבוצות, מאמנים ואולמות

## עונה סדירה
העונה הסדירה החלה ב-1 באוקטובר 2022 והסתיימה ב-16 באפריל 2023.

### טבלה

מקור: הליגה האדריאטית

## פלייאוף
שמונה הקבוצות שדורגו ראשונות בעונה הסדירה העפילו לפלייאוף, שיתקיים בסדרות הטוב מ-3 (למעט הגמר, שנערך בפורמט סדרת הטוב מ-5).

## פלייאוף ירידה
הקבוצה במקום ה-13 בעונה הסדירה של הליגה האדריאטית הראשונה, בוראץ צ'אצ'אק, וסגנית אלופת הליגה האדריאטית השנייה, הליוס דומז'אלה, שיחקו סדרת הטוב מ-3 על מקום בעונה הבאה בליגה הראשונה. בוראץ ניצחה 2–1 (96–78, 101–107, 97–67) ונשארה בליגה הראשונה.

## פרסים
### פרסי העונה

### MVP של המחזור

מקור: הליגה האדריאטית

### MVP של החודש

## קבוצות בתחרויות אירופיות

## קישורים חיצוניים
* נתונים מאתר יורובסקט

## הערות שוליים

קטגוריה:עונות בליגה האדריאטית
קטגוריה:תחרויות כדורסל ב-2022
קטגוריה:תחרויות כדורסל ב-2023
קטגוריה:2022 באירופה
קטגוריה:2023 באירופה
רודה ענתר

**רודה עבד אל-חסן ענתר** (בערבית: **رضا عبد الحسن عنتر**, תעתיק מדויק: **רד'א עבד אלחסן ענתר**; נולד ב-12 בספטמבר 1980) הוא כדורגלן עבר לבנוני ששיחק בעמדת הקשר.

## קריירת מועדונים
ענתר נולד בפריטאון בירת סיירה לאון למשפחה ממוצא לבנוני ובגיל צעיר חזר עם משפחתו ללבנון. התחיל לשחק כדורגל בקבוצת הכדורגל של טדאמון צור. בעונת  ערך את הופעת הבכורה שלו בקבוצה הבוגרת ואף הבקיע את שער הבכורה שלו במשחק זה במשחק בו ניצחה טדאמון 1-3 את ספאא.

בקיץ  ענתר הושאל להמבורג מהבונדסליגה, לאחר שמאמן נבחרת לבנון תיאו בקר המליץ עליו לראשי המועדון. ב-11 באוגוסט ערך את הופעת הבכורה שלו בקבוצה בתיקו 1-1 נגד מינכן 1860. ב-2 במרץ 2002 הבקיע את שער הבכורה שלו בקבוצה בניצחון 1-3 נגד נירנברג.

בהמבורג שיחק שנתיים כשחקן מושאל בסיומן חתם בפרייבורג אליה הגיע כשחקן חופשי. בתחילת העונה נפצע לכן ערך את הופעת הבכורה שלו בקבוצה רק בדצמבר  בה כבש שלושער בניצחון 2-4 נגד בוכום.

בשנת  ענתר חתם לשנתיים בפ.צ. קלן ביחד עם עמיתו לנבחרת יוסף מוחמד. ב-10 באוגוסט ערך את הופעת הבכורה שלו בקבוצה בניצחון 0-2 נגד זנקט פאולי. ב-23 במרץ הבקיע את שער הבכורה שלו בקבוצה בבעיטת מספריים בניצחון 1-2 נגד ווין ויסבאדן, שנבחר כשער החודש בבונדסליגה השנייה. במחזור הלפני אחרון של העונה, ענתר כבש צמד בניצחון 0-2 נגד מיינץ 05 שהבטיח לקבוצתו עלייה לבונדסליגה. בפברואר  שוחרר מהמועדון.

ב-16 במרץ 2009 הצטרף לשאנדונג לוננג מליגת העל הסינית תמורת 700 אלף אירו. במחזור הראשון של עונת  הבקיע את בהפסד 2-1 נגד גוויג'ואו רנה.

בדצמבר  חתם בג'יאנגסו סיינטי והצטרף אליה חודש לאחר מכן. ב-8 במרץ ערך את הופעת הבכורה שלו בקבוצה בניצחון 0-1 נגד גוויג'ואו רנה. ב-16 בינואר 2015 הצטרף להאנגג'ו גרינטאון.

בשנת , ענתר חזר ללבנון וחתם בטדאמון צור מועדון נעוריו ולקראת סיום העונה הודיע על פרישה מכדורגל.

## קריירה בינלאומית
ענתר זומן לראשונה לסגל הנבחרת הצעירה של לבנון בשנת  ובאותה שנה זומן לראשונה לסגל הנבחרת הבוגרת. ב-18 באוגוסט 1998 ערך את הופעת הבכורה שלו בנבחרת בהפסד 1-0 ל. ב-25 במאי 2000 הבקיע את כבש את שערו הראשון בנבחרת בניצחון 2–0 נגד . בשנת  ענתר הבקיע ששה שערים בנבחרת דבר שהוביל את מאמן הנבחרת תיאו בקר הגרמני להמליץ עליו להמבורג מהבונדסליגה. ב-24 בדצמבר 2022 כבש שלושער בניצחון 2-4 נגד .

ב-25 במרץ 2013 הודיע על פרישה מהנבחרת בגלל עומס שהרגיש, אולם כחצי שעה לאחר מכן הודיע על חזרה לנבחרת. ב-5 במרץ 2014 רשם את משחקו האחרון בנבחרת בניצחון 2-5 נגד  ואף כבש בו שערו האחרון בנבחרת.

## חיים אישיים
אחיו הבכור פייסל הוא גם כדורגלן עבר. בנוסף להיותו דובר ערבית הוא דובר גם אנגלית, גרמנית ומנדרינית.

## תארים
; המבורג
*גביע הליגה הגרמנית: 

; פרייבורג
*הבונדסליגה השנייה: 

; שאנדונג טאיישן
*ליגת העל הסינית: 

; אישיים
*הנציג הלבנוני ב־IFFHS
*שחקן העונה בליגת העל הלבנונית: 
*נבחרת העונה בליגת העל הלבנונית: , 

## קישורים חיצוניים

קטגוריה:כדורגלנים לבנונים
קטגוריה:קשרי כדורגל לבנונים
קטגוריה:מוסלמים שיעים
קטגוריה:כדורגלני המבורג
קטגוריה:כדורגלני פרייבורג
קטגוריה:כדורגלני פ.צ. קלן
קטגוריה:כדורגלני שאנדונג טאיישן
קטגוריה:כדורגלני ג'יאנגסו
קטגוריה:כדורגלני ג'ג'יאנג גרינטאון
קטגוריה:כדורגלני נבחרת לבנון
קטגוריה:כדורגלני גביע אסיה 2000
קטגוריה:מאמני כדורגל
קטגוריה:לבנונים שנולדו ב-1980
אודסקי וסטניק

**אודסקי וסטניק** (ברוסית: **Одесский вестник**, מילולית: המבשר (או: המגיד) של אודסה) היה עיתון שיצא לאור בעיר אודסה שב בין השנים 1827–1893 בשפה הרוסית והצרפתית.

העיתון יצא לאור בפקודת הנסיך מיכאיל סמיונוביץ' וורונצוב  בעריכתם של אלכסיי ליובשין (הוא אלכסיס דה לבשין ) ואחרים. בראשית שנות ה-40 של המאה ה-19 עבר העיתון להתפרסם ברוסית בלבד והחל מ-1833 נוספו לו מוספים ספרותיים שכללו סיפורים קצרים, יומני מסע ועוד. אלכסנדר טרויניצקי  היה העורך שביסס את העיתון והפך אותו לאחד הפופולריים ביותר בקרב תושבי אודסה, הוא התמנה ב-1834 ושימש בתפקיד העורך קרוב ל-23 שנים.

במשך רוב ככל שנות פעילותו היה העיתון כפוף ישירות לשלטונות העיר אודסה.

לאחר שנים של אי־יציבות בשנות ה-80 של המאה ה-19 חדל העיתון מלהתפרסם באוגוסט 1893.

אוסף מלא של כל גליונות העיתון ההיסטוריים מצוי בספרייה המדעית הלאומית של אודסה.

ב-1991, קרוב למאה שנה לסגירתו של העיתון, הוקם עיתון חדש בשם זה באודסה שבאוקראינה, עורכי העיתון החדש מיתגו אותו כפרסום המשך ל'אודסקי וסטניק' המקורי, ואף חגגו ב-2007, חגיגות 180 שנה לעיתונם 'הוותיק בעיתוני אוקראינה'.

## קישורים חיצוניים

* הערך 'אודסקי וסטניק', ב, מוקלד באתר ויקיטקסט ברוסית 

## הערות שוליים

קטגוריה:האימפריה הרוסית: עיתונים
קטגוריה:אודסה
קווין פאנטר

**קווין אקסבייר פאנטר הבן** (בסרבית: **Кевин Ксавиер Пантер Џуниор**, באנגלית: **Kevin Xavier Punter Junior**; נולד ב-25 ביוני 1993) הוא כדורסלן סרבי יליד-ארצות הברית המשחק בברצלונה מליגת העל הספרדית בכדורסל והיורוליג.

## קריירת מכללות
לאחר שסיים את בית ספר התיכון שיחק פאנטר כדורסל מכללות בקולג' הקהילתי סטייט פייר במיזורי מ-2012 עד 2014, ובאוניברסיטת טנסי מ-2014 עד 2016. בשנתו האחרונה בטנסי העמיד פאנטר ממוצעים של 22.1 נקודות למשחק ו-3.4 ריבאונדים למשחק. אף על פי שהחמיץ חמישה משחקים במשחקי אזור ה-SEC, הוא נבחר לחמישיית העונה השנייה ב-SEC לאחר שסיים עם במקום השלישי בנקודות ובמקום הרביעי באחוזי עונשין (85.3%).

## קריירה מקצועית
לאחר שלא נבחר בדראפט ה-NBA 2016 שיחק פאנטר במדי מינסוטה טימברוולבס בליגת הקיץ של ה-NBA. הוא חתם בלאווריו מליגת העל היוונית וב-21 משחקים במדיה העמיד ממוצעים של 12.2 נקודות, 2.4 ריבאונדים ו-0.9 אסיסטים למשחק. ב-27 במרץ 2017 הוא עזב לאנטוורפ ג'יינטס מליגת העל הבלגית עד לסיום העונה.

ביולי 2017 הוא חתם ברוזה ראדום  מליגת העל הפולנית בכדורסל. הוא שיחק ב-16 משחקים בקבוצה והעמיד ממוצעים של 20.6 נקודות, 3.4 ריבאונדים ו-1.7 אסיסטים למשחק בעונת 2017/2018 בליגת האלופות בכדורסל.

ב-10 בפברואר 2018 עבר פאנטר לא.א.ק. אתונה לשארית העונה, במדיה זכה ב ב-2018. ב-6 במאי זכה פאנטר גם בליגת האלופות, לאחר שבניצחון בגמר על מונקו קלע 16 נקודות.

ב-6 ביולי 2018 חתם פאנטר ב מליגת העל האיטלקית לעונת . הוא הוביל את הקבוצה לזכייה בליגת האלופות לאחר שרשם 21 נקודות ושמונה ריבאונדים בחצי הגמר על ברוזה במברג ו-26 נקודות ושבעה ריבאונדים בגמר מול טנריפה. הוא זכה בפרס ה-MVP של הפיינל פור ונבחר לחמישיית העונה.

ב-28 ביוני 2019 חתם פאנטר לשנתיים במועדון היורוליג היווני אולימפיאקוס. ב-24 בדצמבר 2019 הוא שוחרר מהקבוצה ושלושה ימים לאחר מכן חתם בקבוצת היורוליג הסרבית הכוכב האדום בלגרד להמשך העונה. ב-11 בפברואר 2020 הוא קיבל דרכון ואזרחות סרבים.

ב-18 ביוני 2020 חתם פאנטר בקבוצת היורוליג האיטלקית אולימפיה מילאנו, במדיה הופיע ב-36 משחקי יורוליג, העמיד ממוצעים של 14.3 נקודות, 1.6 ריבאונדים ו-1.4 אסיסטים למשחק והוביל אותה למקום השלישי בפיינל פור היורוליג .

ב-2 ביולי 2021 חתם לשנתיים בפרטיזן בלגרד מליגת העל הסרבית בכדורסל, הליגה האדריאטית והיורוקאפ. בעונת  הוא הוביל אותה לרבע גמר היורוליג ולזכייה באליפות הליגה האדריאטית, בה נבחר גם ל-MVP של הגמר.

ב-19 ביוני חתם פאנטר בברצלונה מליגת ה-ACB הספרדית והיורוליג.

## קישורים חיצוניים

*פרופיל, באתר פיב"א
*תעודת זהות: קווין פאנטר, באתר מכבי תל אביב, 11 בינואר 2024

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:כדורסלנים אמריקאים
קטגוריה:כדורסלנים סרבים
קטגוריה:כדורסלנים אפרו-אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת טנסי
קטגוריה:כדורסלני לאווריו
קטגוריה:כדורסלני אנטוורפ ג'יינטס
קטגוריה:כדורסלני א.א.ק. אתונה
קטגוריה:כדורסלני וירטוס בולוניה
קטגוריה:כדורסלני אולימפיאקוס
קטגוריה:כדורסלני הכוכב האדום בלגרד
קטגוריה:כדורסלני אולימפיה מילאנו
קטגוריה:כדורסלני פרטיזן בלגרד
קטגוריה:כדורסלני ברצלונה
קטגוריה:ספורטאים אמריקאים באיטליה
קטגוריה:ספורטאים אמריקאים בספרד
קטגוריה:אמריקאים שנולדו ב-1993
קטגוריה:סרבים שנולדו ב-1993
אירל ג'אן

**אירל ג'וד ג'אן** (באנגלית: **Earl Jude Jean**; נולד ב-9 באוקטובר 1971) הוא כדורגלן עבר סנט לוסי ששיחק בעמדת החלוץ.

## קריירה
ג'אן התחיל את הקריירה שלו בקבוצות כדורגל בליגות הנמוכות בפורטוגל. בקיץ  חתם בלסה מהליגה השנייה והיה שותף לעלייה של המועדון בליגת העל הפורטוגזית, אולם בסוף השנה חתם בפלגייראס.

בקיץ  חתם באיפסוויץ' טאון מהפוטבול ליג צ'מפיונשיפ, ממנה עבר כעבור זמן קצר לרות'רהאם יונייטד ולאחר מכן בפליימות' ארגייל. 

בהמשך הקריירה שיחק בוו קונקשן מטרינידד וטובג, היברניאן, חפיי שואנגי וסיים את הקריירה שלו בסאן חואן ג'בלוטה. במדיה האחרונה אף שימש כמאמן לאחר פרישתו לתקופה של כחצי שנה.

מאז  ג'ן משמש כעוזר מאמן בוו קונקשן.

## קישורים חיצוניים

קטגוריה:כדורגלנים סנט לוסים
קטגוריה:חלוצי כדורגל
קטגוריה:כדורגלני איפסוויץ' טאון
קטגוריה:כדורגלני רות'רהאם יונייטד
קטגוריה:כדורגלני פלימות' ארגייל
קטגוריה:כדורגלני היברניאן
קטגוריה:מאמני כדורגל
קטגוריה:ילידי 1971
מוסדות ירים משה

**מוסדות ירים משה** הם קבוצת מוסדות הכוללים ישיבה גדולה, ישיבה קטנה, בית ספר יסודי לבנות וסמינר לבנות ותלמוד תורה לבנים. המוסדות הוקמו על ידי הרבנית נעמי תופחה יפית ניסן ובעלה הרב עזרא מאיר ניסן, המוסדות כולם עומדים בראשות הרב עזרא ניסן.

## היסטוריה
מוסדות ירים משה הוקמו לאורך השנים על ידי הרב עזרא ניסן, למשפחות בני תורה מהציבור החרדי-ספרדי. המוסדות מתאפיינים בשמרנות ובאדיקות רוחנית, והם נותנים מענה למשפחות מתושבי האזור ומהפריפריה.

## ישיבת רינת התורה
הישיבה הוקמה על ידי הרב עזרא ניסן בא' באלול ה'תשנ"ג ספטמבר 1993.

בתחילתה שהתה בשכונת הבוכרים (במבנה המשמש כיום את ישיבת תפארת שלמה), משם עברה למבנה ברחוב רש"י ומשם למשכנה, נכון ל-2024, ברחוב מלכי ישראל בירושלים.

בשנת ה'תשפ"ג יצאה הישיבה לקמפיין "נפשנו חכתה" למען הקמת בניין לישיבה, וגייסה כ-9,000,000 ש"ח.

**רמי"ם בישיבה הגדולה:**

הרב אלחנן פרץ

הרב אליהו מונסינג

הרב שמעון ניסן

**רמי"ם בישיבה הקטנה:**

הרב אליאב נדף -משגיח

הרב רונן טוויג

הרב ציון דרורי

הרב יעקב עמר

### סגנון הישיבה
סגנון הישיבה נחשב לשמרני מאוד, והאווירה בה מלוכדת ומשפחתית. התלמידים והבוגרים מחזיקים בקשר קרוב לראש הישיבה ורבים מהם מתאמצים אחר נישואיהם לגור בסמיכות לישיבה. בישיבה הקטנה הסגנון פתוח מאוד ומשוחררים מאוד את הבוחרים המשטר בישיבה הקטנה חלש.

## תלמידי הישיבה
בישי"ק יש כ-45 תלמידים

בישי"ג יש כמעט 200 תלמידים

בכולל יש כמעט 50 אברכים

## בית ספר ירים משה
בית הספר ירים משה הוא בית ספר יסודי שהוקם בשנת 2002 על ידי הרב עזרא ניסן, כבית ספר שמור למשפחות בני תורה מהזרם החרדי-ספרדי. בית הספר מתאפיין בקו שמרני ואדוק מאוד.

בית הספר שוכן ברחוב מלכי ישראל בירושלים, ולומדות בו מעל מאה תלמידות.

## סמינר ירים משה
סמינר לבנות ירים משה הוא מסגרת לימודית המשכית לבית הספר היסודי "ירים משה", ורוב מוחלט של התלמידות הלומדות בו למדו לפני כן בבית הספר היסודי. הסמינר אף הוא מתאפיין בשמרנות ואדיקות גבוהה, ושמירת ההלכה והמורשת הספרדית. הסמינר הוקם ב־2001.

הסמינר שוכן ברחוב יהודית בירושלים, ולומדות בו מעל מאה בנות.

## קישורים חיצוניים
* 
* מוסדות ירים משה באתר עולם התורה
* הקפות שניות בישיבת רינת התורה באתר יוטיוב
* סרטון על ישיבת רינת התורה באתר יוטיוב

## הערות שוליים

קטגוריה:ירושלים: מוסדות חינוך
קטגוריה:חינוך חרדי
איסור מכירת הארץ לצמיתות

**וְהָאָרֶץ לֹא תִמָּכֵר לִצְמִתֻת** היא מצוות לא תעשה שאוסרת על יהודי למכור שטחי אדמה בארץ ישראל במכירה מוחלטת לעולם. האיסור הוא הן על המוכר והן על הקונה.
כך נאמר בתורה: 

הרמב"ם, ספר החינוך והסמ"ג מנו מצווה זו במניין המצוות.

לפי רש"י האיסור הוא על הלוקח שאינו מחזיר את הקרקע בשנת היובל למוכר.

קק"ל, על בסיס מצווה זו, דאגה לכך שהארץ לא תימכר לצמיתות. קק"ל רכשה קרקעות בארץ ישראל (במימון תרומות והלוואות שנאספו בעיקר מיהודי העולם), והחכירה את הקרקעות ליהודים בלבד ובתנאי שיהודים בלבד יעבדו את הקרקע, כאשר הקרקע עצמה נשארת קניין לעם היהודי. 'הסעיפים היהודיים' בתקנון קק"ל עוגנו בחוק יסוד: מקרקעי ישראל.
## הלכות המצווה
### מתי והיכן נוהגת המצווה
אסור למכור את אדמת ארץ ישראל שנתחלקה לשבטים לצמיתות. האיסור נוהג רק בזמן שהיובל נוהג.

### גדר המצווה ומי עובר על האיסור
נמכר השטח לצמיתות, לשיטת הרמב"ם המוכר והקונה עוברים על מצוות לא תעשה, ומעשיהם אינם מועילים, ולכן תחזור השדה לבעליה בשנת היובל.

לדעת הרמב"ן נלמד מכאן גם האיסור למכור או לתת שטחי אדמה מארץ ישראל לגוי: 

הראי"ה קוק מבאר שלשיטה זו ההבחנה בין לא תחנם לבין "והארץ לא תימכר לצמיתות" היא שלא תחנם אוסר גם מכירה זמנית לגוי עובד עבודה זרה, ואילו "לא תימכר לצמיתות" אוסר מכירה קבועה לכל גוי, ואפילו לגר תושב.

לשיטת רש"י האיסור הוא על הלוקח כאשר הוא מעכב את השדה ואינו מחזירו בשנת היובל.

כמו במרבית מצוות לא תעשה, אין חילוק באיסור זה בין גברים לנשים.

### עונש
בספר החינוך כתב שלדעת הרמב"ם, כאשר המוכר והקונה עשו מעשה במכירה עונשם הוא מלקות. ואילו לדעת הרמב"ן אינו לוקה. לעומת זאת המשנה למלך כתב שהרמב"ם לא מנה מצווה זו במניין המצוות שלוקים עליהם, וכן לפי הכלל שכל שמעשיו אינם מועילים אינו לוקה.

## קישורים חיצוניים
* הרב שלמה רוזנפלד, הפרטת קרקעות המדינה, מתוך המעין, באתר מכון שלמה אומן

## הערות שוליים

קטגוריה:מצוות לא תעשה
קטגוריה:פרשת בהר
קטגוריה:שמיטה ויובל
מרצל קדושה

**מרצל קדושה (**במקור **מור קריסהאבר** עד 1899, בהונגרית: **Kadosa Marcell**; 7 באפריל 1874, קישקונהלש – לאחר 20 באוקטובר 1944, גרמניה) היה עורך דין, עיתונאי לוחם, סופר, יהודי-הונגרי. בשל יהדותו ספריו נאסרו ונגרסו בתקופת מלחמת העולם השנייה והוא נכלל על ידי המשטר בתוך רשימת הסופרים האסורים.

## ביוגרפיה
מור קריסהאבר נולד במשפחה יהודית בורגנית בקישקונהלש. הוא למד משפטים באוניברסיטת בודפשט (שמה היום אוניברסיטת אטווש לוראנד). פתח משרד עורכי דין בעיר הולדתו ולאחר מכן בבודפשט. הוא כתב ועסק בפוליטיקה הן בתקופת הדואליזם והן בתקופה בין שתי מלחמות העולם. הוא היה חבר פעיל בחיים הציבוריים של בירת הונגריה. כיהודי גורש למחנה ריכוז ב-1944 ולא שרד שם את השואה.

## פעילותו
קדושה הצטרף מוקדם מאוד ל"מפלגה הדמוקרטית האזרחית" של וילמוש ואז'וניי. יחד עם ואז'וני, הוא ערך את העיתון השבועי "אוי סאזאד", כלומר "מאה חדשה" (Új Század), לאחר מכן מ-1905 את "נפ" כלומר "העם" (Nép), ולבסוף מ-1910 עם ינה לאנצי (במקור לווינגר) את כתב העת "סקירת המדיניות החברתית" (Szociálpolitikai Szemle). כתביו הפוליטיים, הספרותיים והסוציולוגיים פורסמו במגוון עיתונים ובכתבי עת מהשורה הראשונה כמו:
* "וילאג" (Világ)
* "מאדיאר הירלפ" (Magyar Hírlap)
* ניוגט
* "העיתון העצמאי" (Független Újság)

ובכתבי עת מיוחדים אחרים.

## יצירותיו
* בלנקה. בודפשט, 1898
* שוטה הכוסית (צ'ייסר). בודפשט, 1902
* האמונה הטפלה של מכסי המגן

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
* Magyar életrajzi lexikon (לקסיקון ביוגרפי הונגרי. עורכת ראשית אגנש קניירש)
* Adatai a Petőfi Irodalmi Múzeum katalógusában (נתוניו במאגיר המוזיאון הספרותי פטפי)

## קישורים חיצוניים

* מרצל קדושה באתר Arcanum
* קדושה מרצל באתר hdka
* מאמר של מרצל קדושה "הרועה המחכה למלך" בכתב העת ניוגט
* מאמר של מרצל קדושה "פירוק הנשק" בכתב העת ניוגט
* ספרו של מרצל קדושה "האמונה הטפלה של מכסי המגן"

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:עורכי דין יהודים הונגרים
קטגוריה:אסירים במחנות ריכוז
קטגוריה:נספי השואה
קטגוריה:סופרים אסורים (הונגריה, 1944)
קטגוריה:קישקונהלש: אישים
קטגוריה:הונגרים שנולדו ב-1874
קטגוריה:הונגרים שנפטרו ב-1944
צבי הנינג'ה: הרונין האחרון

**צבי הנינג'ה: הרונין האחרון** (מאנגלית: **Teenage Mutant Ninja Turtles: The Last Ronin**) היא סדרה קצרה בעלת חמש חוברות קומיקס שהופצה על ידי IDW Publishing ב-28 באוקטובר 2020. עלילת החוברות נכתבה על ידי , , טום וולץ ואנדי קון. החוברות אוירו על ידי קון ובן בייטס. אף על פי שהחוברות פורסמו על ידי IDW, הן לא קשורות לסדרת הקומיקס הראשית של "צבי הנינג'ה" שרצה במקביל תחת אותה החברה. סדרת המשך בשם "צבי הנינג'ה: הרונין האחרון: השנים האבודות" שוחררה בשנת 2023.

עלילת החוברות מספרת על עתיד דיסטופי בו רוב צבי הנינג'ה נרצחו מלבד צב אחד שנשבע לנקום בשבט הרגל על מות משפחתו.

## עלילה
### משאלת מוות
החוברת הראשונה. במקור הייתה אמורה להתפרסם ב-19 באוגוסט 2020, אולם הפצתה נדחתה בגלל מגפת הקורונה ופרישתו של המאייר אנדי קון במהלך הפרויקט. החוברת פורסמה ב-28 באוקטובר 2020.

בעתיד אפל, העיר ניו יורק נשלטת על ידי אורוקו הירוטו, נכדו של שרדר ובנה הממזר של קראי. אורוקו שולט על העיר ניו יורק שהפכה לפשיסטית וטוטליטרית. צב נינג'ה יחיד הרדוף על ידי חזיונות בו מופיעים אחיו המתים מחליט לשים קץ לשלטונו של הירוטו, אותו הוא מאשים במות משפחתו.

### הראשון ליפול
החוברת השנייה. פורסמה ב-17 בפברואר 2021.

סודות ישנים צפים והקוראים מגלים מה קרה עשור קודם לכן ומה הוביל לעתיד הדיסטופי. הרונין פוגש בחברה חדשה, אך שבט הרגל מחפשו ברחבי העיר. במקביל, הקוראים לומדים על חלקו של באקסטר סטוקמן בעתיד הדיסטופי.

### להילחם או לברוח
החוברת השלישית. פורסמה ב-26 במאי 2021.

חברים לא צפויים מהעבר חושפים תוכנית שיכולה לשנות את ההווה. בינתיים, שבט הרגל ממשיך לחפש אחר הרונין.

### דם בשלג
החוברת הרביעית. פורסמה ב-22 בספטמבר 2021.

הרונין מסכים ללמד את קייסי מארי (בתה של אפריל אוניל) נינג'יטסו ותוכנית המורדים יוצאת לפעולה. הקוראים לומדים כיצד הירוטו הגיע למעמדו כשליט העיר ניו יורק.

### הרונין האחרון
החוברת החמישית והאחרונה. פורסמה ב-27 באפריל 2022.

הקרב האחרון נגד הירוטו מתחיל. בסופו של דבר, הירוטו ומיכלאנג'לו נהרגים שניהם ואפריל מנחמת את מיכלאנג'לו בזמן גסיסתו. לאחר שמת, מיכלאנג'לו מתאחד עם אחיו, כעת צעירים יותר, עם ספלינטר וקייסי ג'ונס.

באפילוג, אפריל וקייסי מארי מטפלות בארבעה צבי מחמד קטנים. קייסי מחכה לרגע שיגדלו כדי שיוכלו להתאמן ביחד.

## ביקורות
האתר Goodreads העניק לסיפור ציון של 4.37 כוכבים על סמך 381 ביקורות.

## אדפטציה
ב-23 במרץ 2023 הוכרז שסדרת הקומיקס עתידה להיות מעובדת למשחק וידאו. בספטמבר 2023 נחשף טיזר ראשוני למשחק בערוץ היוטיוב של סוני.

## קישורים חיצוניים
* דף מידע על האוגדן בוויקי הרשמי של צבי הנינג'ה (אנגלית)
* 

## הערות שוליים

קטגוריה:צבי הנינג'ה
טריטוריית לואיזיאנה

**הטריטוריה של לואיזיאנה** או **טריטוריית לואיזיאנה** הייתה טריטוריה מאורגנת מאוגדת של ארצות הברית שהתקיימה מ-4 ביולי 1805 עד 4 ביוני 1812, אז שונה שמה לטריטוריית מיזורי. הטריטוריה נוצרה מתוך מחוז לואיזיאנה, שהורכב מהחלק של רכישת לואיזיאנה מצפון לקו הרוחב ה-33 (שהוא כיום קו מדינת ארקנסו - לואיזיאנה).

## רקע
הקונגרס השמיני של ארצות הברית, ב-26 במרץ 1804, העביר חקיקה שכותרתה "חוק הקמת לואיזיאנה לשני שטחים, ויצירת ממשלתם הזמנית",  אשר הקימה את טריטוריית אורלינס ואת מחוז לואיזיאנה כטריטוריה מאוגדת מאורגנת של ארצות הברית. לגבי מחוז לואיזיאנה, מעשה אורגני זה, שנכנס לתוקף ב-1 באוקטובר 1804, פירט את הסמכות של המושל והשופטים של טריטוריית אינדיאנה לספק סמכות שיפוט אזרחית זמנית על האזור הנרחב.

## ייסוד
ב-3 במרץ 1805, הקונגרס העביר חקיקה שהפכה את מחוז לואיזיאנה לטריטוריית לואיזיאנה, החל מ-4 ביולי 1805. 

## גבולות
טריטוריית לואיזיאנה כללה את כל הקרקעות שנרכשו על ידי ארצות הברית ברכישת לואיזיאנה מצפון לקו הרוחב ה-33. הגבול המזרחי של הרכישה, נהר המיסיסיפי, היווה את הגבול המזרחי של הטריטוריה. גבולותיה הצפוניים והמערביים, לעומת זאת, היו בלתי מוגבלים, ונשארו כך לאורך כל קיומה. הגבול הצפוני עם השטח הבריטי של ארץ רופרט נקבע בהסכם של 1818, והגבול המערבי עם מלכות המשנה הספרדית של ספרד החדשה הוגדר על ידי הסכם אדמס-אוניס משנת 1819.

## חלוקות משנה
לטריטוריית לואיזיאנה היו חמש תת-מחוזות: מחוז סנט לואיס, מחוז סנט צ'ארלס, מחוז סנט ז'נבייב, מחוז קייפ ז'יררדו ומחוז ניו מדריד. בשנת 1806, בית המחוקקים הטריטוריאלי יצר את מחוז ארקנסו מאדמות שנמסרו על ידי אומת האוסאז'.

במפקד האוכלוסין של ארצות הברית של 1810, 6 מחוזות בטריטוריית לואיזיאנה (5 במיזורי העכשווית ו-1 בארקנסו העכשווית דיווחו על ספירות האוכלוסייה הבאות:

## ממשלה
הבירה הטריטוריאלית הייתה סנט לואיס.

ב-11 במרץ 1805, הנשיא תומאס ג'פרסון מינה את הגנרל ג'יימס וילקינסון כמושל הראשון של הטריטוריה של לואיזיאנה.  וילקינסון כיהן במקביל בתפקיד כקצין בכיר של צבא ארצות הברית. מריווד'ר לואיס (1807–1809) כיהן כמושל השני וויליאם קלארק (1813–1820) כיהן כמושל הטריטוריאלי הרביעי והאחרון.

## שינוי שם
ב-4 ביוני 1812, הקונגרס האמריקני ה-12 חוקק חקיקה ששינתה את שמה של טריטוריית לואיזיאנה לטריטוריית מיזורי, על מנת למנוע בלבול עם מדינת לואיזיאנה שהתקבלה לאחרונה לאיחוד. 

## המדינות הנוכחיות
האזורים של טריטוריית לואיזיאנה וטריטוריית אורלינס מכסים כעת כמה מדינות בארצות הברית, ממפרץ מקסיקו ועד לגבול קנדה.

מדינות ארצות הברית שפעם היו חלק משטח לואיזיאנה כוללות:
* 
* 
* 
* 
* 
* 
* 
* 
* 
* 
* 
* 
* 
* 

מחוזות קנדיים שהיו בעבר חלק מטריטוריית לואיזיאנה כוללים:
* 
* 

מרכז|ממוזער|550x550 פיקסלים

## הערות שוליים

קטגוריה:ארצות הברית: מדינות וטריטוריות היסטוריות
קטגוריה:מדינות וטריטוריות שהוקמו ב-1805
קטגוריה:שנות ה-1800 בארצות הברית
קטגוריה:שנות ה-1810 בארצות הברית
פרנסס מקדונלד מקנייר

**פרנסס מקדונלד מקנייר** (באנגלית: **Frances Macdonald MacNair**; 24 באוגוסט 1873 – 12 בדצמבר 1921) הייתה אמנית סקוטית שעבודות העיצוב שלה היו מאפיין בולט של הסגנון המודרני (סגנון אר-נובו בריטי) במהלך שנות ה-90.

## ביוגרפיה
אחותה של האמנית-מעצבת מרגרט מקדונלד מקינטוש, היא נולדה בקידגרוב, סטוק-און-טרנט, ועברה לגלאזגו עם משפחתה ב-1890. שתי האחיות נרשמו לשיעורי ציור בבית הספר לאמנות בגלאזגו ב-1891, שם פגשו את האדריכלים הצעירים צ'ארלס רני מקינטוש וג'יימס הרברט מקנייר. פרנסס התחתנה עם מקנייר בשנת 1899, ומרגרט התחתנה עם מקינטוש בשנת 1900. לאחר שנפגשו, הם הציגו יחד בתערוכה במועדון האמנות. בעקבות הגישה הסגנונית הדומה שלהם, הם זכו לכינוי "הארבעה".

באמצע שנות ה-90 האחיות עזבו את בית הספר כדי להקים יחד סטודיו עצמאי. הם שיתפו פעולה בגרפיקה, עיצובי טקסטיל, איורי ספרים ועבודות מתכת. פרנסס הפיקה גם מגוון רחב של עבודות אמנותיות אחרות, כולל רקמה, לוחות מתכת וציורי צבעי מים. האחיות הציגו בלונדון, ליברפול ובוונציה.

ב-1899 היא נישאה למקנייר והצטרפה אליו לליברפול שם לימד בבית הספר לארכיטקטורה ואמנות שימושית. בני הזוג ציירו צבעי מים ועיצבו חללי פנים, הציגו חדר כתיבה בתערוכה הבינלאומית לאמנות מודרנית בטורינו, ופרנסס החלה ללמד. הם גם עיצבו את הפנים של הבית שלהם ברחוב אוקספורד 54. בתחילת שנות ה-1900 הם הציגו גם בליברפול, לונדון, פריז, ונציה, וינה ודרזדן. סגירת בית הספר ב-1905, ואובדן העושר של משפחת מקנייר עקב כישלון עסקי, הובילו לירידה איטית בקריירה שלהם, והם חזרו לגלאזגו ב-1909. בשנים שלאחר מכן, פרנסס ציירה סדרה של צבעי מים סימבוליסטים המתייחסים לבחירות העומדות בפני נשים, כמו נישואים ואימהות. לפרנסס והרברט נולד בן, סילבן, ביוני 1900 והיגר מאוחר יותר לרודזיה.

הישגיה של פרנסס פחות ידועים מאלה של אחותה, בין השאר בשל עזיבתה את גלאזגו, אך גם משום שבעלה הרס רבות מיצירותיה לאחר מותה. יצירות שתי האחיות היו בצל לעיתים קרובות על ידי הישגיו של צ'ארלס רני מקינטוש.

פרנסס נפטרה בגלאזגו ב-1921.

חלק ניכר מעבודותיה שנותרו מוחזק על ידי המוזיאון והגלריה לאמנות ובגלריה ווקר לאמנות בליברפול.

### סגנון
פרנסס מקדונלד עבדה לעיתים קרובות עם אחותה, ופיתחה סגנון ייחודי המושפע ממיסטיקה, סמליות, נצרות ודימויים קלטיים. בהקשר לבחירות סגנוניות חילוניות, מאמינים שהעבודות הן פרשנות וייצוגים של האישה החדשה.

החוקרים מציינים את התיאורים של מקדונלד של נשים גרושות מדימויים נפוצים של אותה תקופה, כמו הפאם פטאל. נושאים בעבודתה מתוארים עירומים או כמעט עירומים, עם אלמנטים כמו עור ירקרק או צורה מוארכת זוויתית. במהלך חייה, המבקרים דחו לעיתים קרובות את עבודתה כדקורטיבית מדי. עם זאת, תובנות פמיניסטיות של יצירותיה תומכות בשימוש שלה בסגנון.

כמו אחותה, היא הושפעה מעבודתם של ויליאם בלייק ואוברי בירדסלי והדבר בא לידי ביטוי בשימוש שלה בדמויות מוארכות ובאלמנטים ליניאריים.

## גלריה

File:Frances MacDonald - Floral Design 1901.jpg
File:Frances MacDonald - Ill Omen 1893.jpg
File:Frances MacDonald - The Choice 1909.jpg
File:Frances MacDonald - A Pond 1894.jpg


## קישורים חיצוניים

## הערות שוליים

קטגוריה:ציירות סקוטיות
קטגוריה:ילידות 1873
קטגוריה:נפטרות ב-1921
תוכנית נימבוס

סמאל|ממוזער|200px|תיאור כללי של לוויין נימבוס
**תוכנית נימבוס** (באנגלית: **Nimbus program**) הייתה תוכנית שכללה סדרת לווייני לחקר מטאורוליגי. הלווין הראשון שוגר בשנת 1964. הלוויינים פעלו במסלול מסונכרן-שמש והיו מצוידים בחיישנים ומכשירי מדידה שונים. הלוויין האחרון בסדרה פעל עד לשנת 1994. טכנולוגיות שפותחו עבור לווייני התוכנית הועברו להמשך ניצול למנהל האוקיינוסים והאטמוספירה הלאומי.

במהלך הנשים בהתאם להתפתחות טכנולוגית הוחרב מספר מכשירים שהותקנו על הלוויינים. הלוויין הראשון כלל 3 מכשירים בלבד. בלוויין האחרון מספר מכשירי מדידה הוכפל. בהתאם לכך גדל משקל הלוויין מ-374 ק"ג ב"נימבוס 1" ל-832 ק"ג ל"נימבוס 7". כל הלוויינים נבנו ב-RCA ושוגרו מבסיס חיל האוויר ונדנברג.

נתונים שהתקבלו מהלוויינים הראשונים אפשרו לשפר באופן משמעותי את איכות חיזוי מזג אוויר. בין הנתונים החשובים היו נתונים בהקשר לפליטת חום לאטמוספירה. הדבר אפשר בין היתר לשפר מודלים לחקר התחממות עולמית.

עוד לפני שיגור לווייני "נימבוס" החל חקר שכבת האוזון. מדידות שבוצעו בעזרת חללית "נימבוס 7" בשנים 1978–1994 אפשרו לנתח השפעת פליטת החומרים השונים על היווצרות הידלדלות שכבת האוזון מאל אנטארקטיקה.

הלוויינים הראשונים מסרו נתונים על שכבת השלג באזור הקוטב. לוויין "נימבוס 5" מסר נתונים מפורטים על היקף הקרח באוקיינוסים.

לווייני "נימבוס" היו בין הראשונים שנוצלו כמערכת ניווט לוויינית. יכולת זו נבדקה לעומק במהלך טיסת סולו של שיילה סקוט מעל הקוטב הצפוני בשנת 1971.

## שיגורים

## קישורים חיצוניים

* מידע על התוכנית
* מידע על הלוויינים

קטגוריה:לווייני מזג אוויר
קטגוריה:לוויינים אמריקאיים
Rockstar (אלבום של דולי פרטון)

***Rockstar*** (בעברית: **רוקסטאר**) הוא אלבום האולפן ה-49 של הזמרת-יוצרת האמריקאית דולי פרטון. האלבום יצא לאור ב-17 בנובמבר 2023, על ידי חברות התקליטים ביג משין רקורדס ובטרפליי רקורדס. האלבום הוא פרויקט שיתופי עם מגוון מוזיקאים מז'אנר רוק, המסמן את הגיחה הראשונה של פרטון לז'אנר הרוק.

הסינגל הראשי "World on Fire", יצא לאור ב-11 במאי 2023. הסינגל השני "Magic Man", בהשתתפות אן וילסון ביחד עם אורח מיוחד הווארד ליס יצא לאור ב-15 ביוני 2023. הסינגל השלישי, "Bygones", בהשתתפות רוב הלפורד ביחד עם אורח מיוחד ניקי סיקס וג'ון 5 יצא לאור למחרת. הסינגל הרביעי, "We Are the Champions"/"We Will Rock You", יצא לאור ב-21 ביולי 2023. הגרסה של פרטון לשיר "Let It Be", בהשתתפות פול מקרטני ורינגו סטאר ביחד עם אורח מיוחד פיטר פרמטון ומיק פליטווד, יצא לאור כסינגל החמישי של האלבום. ב-18 באוגוסט 2023. הסינגל השישי, הגרסה של פרטון לשיר "" בהשתתפות לינדה פרי, יצא לאור ב-22 בספטמבר 2023.

## רקע והכרזה
במהלך בשנת 2022, פרטון הייתה מועמדת היכל התהילה של הרוק אנד רול אך היא סירבה בתחילה לקבל את הכבוד מכיוון שמבצעת שירים אך ורק בסגנון מוזיקת קאנטרי ולא במוזיקת רוק. בתגובה, פרטון הצהירה על כוונתה להקליט אלבום מיוחד בסגנון רוק עם שלל אורחים מוזיקליים מהז'אנר הזה כדי להצדיק את שילובה בהיכל התהילה. פרטון ביצעה את השיר "Rockin'", שיר מקורי, בטקס החניכה להיכל התהילה.

פרטון סיפרה שהצלחיה להשיג מספר גדול של משתפי פעולה במהלך מספר חודשים והכריזה, כולל כמה מהאמנים שאיתם הופיעה בטקס היכל התהילה, כמו פט בנאטר, ניל חיראלדו, סיימון לה-בון ורוב הלפורד, ואורחים נוספים כמו פינק, ברנדי קרלייל ושריל קרואו. פרטון הכריזה רשמית על ההקלטה במהלך שהתארחה בתוכנית "The Tonight Show עם ג'ימי פאלון" ב-30 בנובמבר. ב-31 בדצמבר, טרם חשיפת רשימת הרצועות הרשמית של האלבום, פרטון ביצעה את השיר "Wrecking Ball" עם בתה הסנדקית מיילי סיירוס בהופעה משותפת לסילבסטר הנקראת "Miley's New Year's Eve Party".

ב-17 בינואר 2023, פרטון התארחה בתוכנית האירוח "The View" במהלכה חשפה שתוציא את אלבומה ה-49 הנקרא *Rockstar*. והשמיעה בבוכרה את הסינגל המוביל "World on Fire". ביום צאתו ביצעה פרטון בהשמעת בכורה את הסינגל בטקס פרסי האקדמיה ה-58 למוזיקה בקאנטרי.

## פרסים ומועמדויות

## רשימת רצועות

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:אלבומי דולי פרטון
קטגוריה:אלבומים באנגלית
בית שנקר

**בית שנקר** הוא בית שעמד ברחוב ביאליק 26 בתל אביב, ליד בניין העירייה הישן. הבית נתרם לעיריית תל אביב לצורך הקמת בית תרבות עירוני, ושימש כמוזיאון וכספרייה למוזיקה, עד שנהרס בשנת 1994 ועל מקומו הוקם מרכז פליציה בלומנטל למוזיקה.

## היסטוריה
בית שנקר נתרם לעירית תל באביב, על ידי אריה שנקר, בשנת 1951, לצורך הקמת בית תרבות. בתחילה היה רצון להציג בו את אוספיו של מוזיאון הארץ. בשנת 1955 נשקל להקים בו ספרייה ציבורית. עד אז פונו רוב הדיירים שהתגוררו בבניין. בשנת 1958 הוחלט להקים במבנה תצוגה לתולדות תל אביב, לקראת יובל החמישים של העיר. בשנת 1967 התקיימה בבניין תערוכה לכבוד 50 שנה להצהרת בלפור. בסוף שנות ה-60 הוחל בהעברת המוזיאון בבניין אל בית העיר תל אביב-יפו הסמוך.

בשנת 1959 הוקצתה הקומה העליונה של הבניין למוזיאון גנזא. מוזיאון גנזא עבר בשנת 1963 לקריית המוזיאונים של מוזיאון הארץ. ב-27 באפריל 1965 נפתח מוזיאון הכתב בבית שנקר, כמוזיאון-משנה של מוזיאון הארץ. בשנת 1972 הועבר מוזיאון הכתב גם הוא לקריית המוזיאונים ברמת אביב

בשנת 1974 עברה הספרייה המוזיקלית לבית שנקר.

## הערות שוליים

קטגוריה:רחוב ביאליק (תל אביב)
ינה לאנצי

**ינה לאנצי** (במקור **לווינגר**, בהונגרית: **Lánczi Jenő**; סולנוק, 6 ביוני 1875 – 19 ביוני 1944) היה סוציולוג יהודי-הונגרי, עורך דין, עיתונאי, עורך עיתון, סופר מאנשי הרוח החשובים שעסק גם בפילוסופיה.

## קורות חייו
ינה לווינגר נולד במשפחה יהודית כבנם של הוא בנם של אילש (אליהו) לווינגר (Löwinger), בעל קרקעות עשיר בעיר סולנוק ושל רוזה בראון (Braun). הוא למד משפטים באוניברסיטת בודפשט (שמה היום אוניברסיטת אטווש לוראנד). בשנת 1901 קיבל תעודת עורך דין ועבד כעורך דין במשך עשרות שנים. בנוסף ללימודי מדעי החברה ומדיניות חברתית מתקדמים, הוא עסק גם בסוגיות פילוסופיות. לאנצי היה גם חבר מערכת של כתב העת "המאה העשרים" (Huszadik Század) ולאחר מכן ערך עם מרצל קדושה את "הסקירה הפוליטית החברתית" (Szociálpolitikai Szemle) שהתחילה ב-1910. כתביו במדעי החברה פורסמו גם בכתב העת הספרותי והאמנותי החשוב ניוגט. כעורך דין בפועל, הוא פרסם מספר פרסומים בנושאי מיסים. ינה לאנצי היה המזכיר של "האיגוד הלאומי של יצרני הנעליים".

## משפחתו
אשתו הייתה צציליה שוורץ, בתם של אדולף שוורץ ופדורה ברוק, לה נישא ב-27 בדצמבר 1904 בבודפשט.

ילדים:
* קורנליה לאנצי, בנישואיה - קורנליה רוזנר.

## כתביו העיקריים
* סוציאליזם ואתיקה (בודפשט, 1908)
* מאבק גזע ומעמדות (בודפשט, 1909)
* ספר כיס לסדר הדין האזרחי (בודפשט, 1911)
* דת וקפיטליזם (בקשצ'בה, 1913)
* מס הסיוע למלחמה ומס ההכנסה החדש (1916)
* החוק החקלאי הסרבי (בודפשט, 1918)
* עכשיו אני כבר מבין את מיסים (בודפשט, 1933)

## לקריאה נוספת
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. גישה מקוונת
* Révai nagy lexikona XII. kötet (Kontúr–Lovas). Budapest: Révai Testvérek Irodalmi Intézet Részvénytársaság. 1915. (הלקסיקון הגדול של רוואי כרך XII. בודפשט: חברת המניות של המכון הספרותי האחים רוואי. 1915)
## קישורים חיצוניים

* ינה לאנצי באתר Arcanum
* ינה לאנצי באתר hdke
* Modern metafizikusok (Paulsen – Haeckel – Ostwald – Mach). מטאפיזיקאים מודרניים -ינה לאנצי
* ינה לאנצי: ספריה סוציאולוגית, מאמר בכתב העת ניוגט
* ספרו של ינה לאנצי: סוציאליזם ואתיקה
* ספרו של ינה לאנצי: דת וקפיטליזם בהוצאת ספריית טבאן
* ינה לאנצי באתר Hungarian Philosophacal Archives
* ינה לאנצי: ספרו מס הסיוע למלחמה ומס ההכנסה החדש

## הערות שוליים

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:עורכי דין יהודים הונגרים
קטגוריה:סוציולוגים יהודים הונגרים
קטגוריה:סולנוק: אישים
קטגוריה:סוציולוגים שנספו בשואה
קטגוריה:עיתונאים שנספו בשואה
קטגוריה:עורכי דין שנספו בשואה
קטגוריה:סופרים יהודים הונגרים
קטגוריה:הונגרים שנולדו ב-1875
קטגוריה:הונגרים שנפטרו ב-1944
סטילה

**דור סורוקר** (נולד ב-1 בנובמבר 1998), הידוע בשם הבמה **סטילה**, הוא ראפר, זמר, פזמונאי, מלחין ומפיק מוזיקלי ישראלי. ידוע כחבר בהרכב ההיפ הופ הלם תרבות, ובצמד נס וסטילה.

## ביוגרפיה
נולד ב-1 בנובמבר 1998 בשדה נחמיה וגדל שם ברוב ילדותו. בהמשך התגורר בתל אביב-יפו, אשדוד ובאמונים.

בשנת 2016, לאחר שהכיר את חן פורתי ואוראל "אנדרדוג" שמאילוב בקבוצת היפ הופ ברשת החברתית פייסבוק, עברו השלושה לדירת שותפים בחולון והקימו את הרכב ההיפ הופ "הלם תרבות". שירם הראשון, "השמש תזרח", יצא לאור באפריל 2017. ההרכב הוציא סינגלים רבים שזכו לאהדה ברשתות החברתיות, וסטילה אף פרסם מספר שירי סולו לאורך תקופה זו, ובהם "64 בארז", "לא חוזר אחורה" ו"מיינדסט" שזכו למאות אלפי צפיות בפלטפורמות המוזיקה. ביולי 2022 יצא אלבום הבכורה של ההרכב, "דירת שותפים", הכולל הופעות אורח של שרק איזי וחובי.

ב-2023 יצר, הפיק וביצע יחד עם הראפרית נס את השיר "תיק קטן". השיר הפך ללהיט ויראלי והגיע היישר אל המקום הראשון במצעד "היטליסט" של מגזין מאקו. נוסף על כך, זכה להצלחה בתחנות הרדיו והגיע למקום השני במצעד השבועי של מדיה פורסט. בנובמבר 2023, בעקבות פריצתה של מלחמת חרבות ברזל, הוציאו הצמד את השיר "חרבו דרבו" שהגיע גם הוא למקום הראשון במצעד היטליסט.

השם סטילה הוא שיבוש של המילים Still alive.

סטילה מתגורר בחולון.

## דיסקוגרפיה
### אלבומי אולפן
#### עם הלם תרבות
* 2022: דירת שותפים

## קישורים חיצוניים

## הערות שוליים

קטגוריה:ראפרים ישראלים
קטגוריה:זמרים-יוצרים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:מפיקי היפ הופ ישראלים
קטגוריה:שדה נחמיה: אישים
קטגוריה:ישראלים שנולדו ב-1998